છેલ્લા થોડા સમયથી મહાભારતની આઠ દિવસની કથાઓ શરૃ થઈ છે. હમણાંની જ વાત કરીએ તો નડિયાદના પ્રસિદ્ધ સંતરામ મંદિરના સાંનિધ્યમાં તા. ર૭ જાન્યુઆરીથી તા. ૪ ફેબ્રુઆરી સુધી મહાભારત કથાનું આયોજન કરવામાં આવ્યું હતું. આ કથામાં જાણીતા કથાકાર રમેશભાઈ ઓઝા ઉપરાંત અનેક સંતો-મહંતો અને ધર્મગુરુઓ હાજર રહ્યા હતા. એટલું જ નહીં, તેમણે મહાભારત કથાના આયોજનને બિરદાવી મહાભારત ગ્રંથ વર્તમાન સમયમાં પણ કેટલો પ્રસ્તુત છે તેની સમજ આપી સમાજમાં ખોટી માન્યતાઓ છે તે દૂર કરવા દરેકને આગળ આવવા અપીલ કરી હતી. મહાભારત સાંભળવા કોઈ જતું નથી એવંુ માનવામાં આવતું હતું, પણ નડિયાદની આ મહાભારત કથામાં હજારો લોકો ઊમટી પડ્યા હતા. શ્રદ્ધાળુઓએ